CELEX: 62010CN0520
Language: sk
Date: 2010-11-08 00:00:00
Title: Vec C-520/10: Návrh na začatie prejudiciálneho konania, ktorý podal First-tier Tribunal (Tax Chamber) (Spojené kráľovstvo) 8. novembra 2010 — Lebara Ltd/The Commissioners for Her Majesty’s Revenue & Customs

29.1.2011   
            
            
               SK
            
            
               Úradný vestník Európskej únie
            
            
               C 30/18
            
         Návrh na začatie prejudiciálneho konania, ktorý podal First-tier Tribunal (Tax Chamber) (Spojené kráľovstvo) 8. novembra 2010 — Lebara Ltd/The Commissioners for Her Majesty’s Revenue & Customs
   (Vec C-520/10)
   ()
   2011/C 30/29
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   First-tier Tribunal (Tax Chamber)
   
      Účastníci konania pred vnútroštátnym súdom
   
   
      Odvolateľ: Lebara Ltd
   
      Odporcovia: The Commissioners for Her Majesty’s Revenue & Customs
   
      Prejudiciálne otázky
   
   
               1.
            
            
               Ak platiteľ dane („obchodník A“) predáva telefónne karty predstavujúce právo prijať telekomunikačné služby od tejto osoby, má sa článok 2 ods. 1 šiestej smernice o DPH (1) vykladať v tom zmysle, že obchodník A uskutoční dve plnenia na účely DPH: jedno v okamihu prvého predaja telefónnej karty obchodníkom A inému platiteľovi dane („obchodník B“) a jedno v okamihu jej kúpy (t. j. jej použitia osobou — „konečným spotrebiteľom“ — na uskutočnenie telefonických hovorov)?
            
         
               2.
            
            
               Ak je to tak, ako sa má (v súlade s právnou úpravou EÚ v oblasti DPH) DPH uplatniť na dodávateľský reťazec, ak obchodník A predáva telefónnu kartu obchodníkovi B, obchodník B ju ďalej predáva v členskom štáte B, kde si ju napokon kúpi konečný spotrebiteľ, a konečný spotrebiteľ ju potom používa na uskutočňovanie telefonických hovorov?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia; Ú. v. ES L 145, s. 1; Mim. vyd. 09/001, s. 23.